เตรียมตัวสะเดาะกลอนประตู
คุณไม่สามารถสะเดาะกลอนประตูที่ชำรุดแล้วได้ และกลอนประตูที่ขึ้นสนิมก็อาจเป็นสาเหตุทำให้ประตูเปิดไม่ออก ซึ่งคุณไม่สามารถสะเดาะกลอนที่มีลักษณะนี้ได้แม้จะมีทักษะสูงแค่ไหนก็ตาม ดังนั้น ให้ตรวจสอบสภาพกลอนประตูก่อนที่จะเริ่มสะเดาะ  กลอนประตูที่ขึ้นสนิมอาจจะซ่อมแซมเพื่อให้สามารถสะเดาะกลอนได้ด้วยการใช้สารหล่อลื่นที่เหมาะสม เช่น สารหล่อลื่นยี่ห้อ WD40 ชุดเครื่องมือสะเดาะกลอนประตูแบบมืออาชีพจะมีเครื่องมือมากมาย เช่น ประแจแรง (Tension wrench) กุญแจผี (Pick) และที่รูดกลอนประตู (Raking tool)  คุณอาจจะต้องใช้เครื่องมือหล่อลื่นกลอนประตู เช่น ผงแกรไฟต์หล่อลื่น (Lubricating graphite) ซึ่งสามารถหาซื้อได้ตามร้านเครื่องมือทั่วไป   คุณอาจจะใช้สิ่งของในบ้านแทนเครื่องมือสะเดาะกลอนได้ เช่น กิ๊ปติดผมหรือคลิปหนีบกระดาษ คุณอาจจะต้องไปร้านที่เชี่ยวชาญด้านกุญแจ เช่น ร้านขายอุปกรณ์เพื่อความปลอดภัย หรือ ร้านทำกุญแจ นอกจากนี้คุณยังหาซื้อชุดอุปกรณ์สะเดาะกลอนประตูบนอินเทอร์เน็ตได้อีกด้วย แม้ว่าการครอบครองชุดอุปกรณ์สะเดาะกลอนประตูจะถูกกฎหมายในพื้นที่ส่วนใหญ่ แต่ถ้าคุณถูกตำรวจจับแล้วมีอุปกรณ์เหล่านี้ติดตัว คุณก็อาจจะต้องพิสูจน์ตัวเองว่าไม่ได้มีเจตนาที่จะก่ออาชญากรรม การรู้ชื่อและวิธีใช้อุปกรณ์เหล่านี้จะทำให้คุณใช้งานได้ง่ายมากยิ่งขึ้น โดยเฉพาะในวัฒนธรรมสมัยใหม่มักจะเข้าใจอุปกรณ์บางอย่างผิดวิธี  อุปกรณ์ทั้งสามประเภทมีดังนี้   ประแจแรง เครื่องมือชนิดนี้มีลักษณะเป็นแท่งโลหะบางๆ ที่มีจะงอยบริเวณปลาย อาจจะมีรูปร่างเหมือนตัวแอล (L-shaped) หรือตัวแซด (Z-shaped) โดยเส้นขวางของตัวแซดจะเป็นเส้นตรง อุปกรณ์ชนิดนี้ใช้สอดเข้าไปในปลั๊ก (เป็นส่วนหนึ่งของกลอนประตู) เพื่อกดแรงเข้าไป กุญแจผี ส่วนใหญ่จะมีลักษณะเป็นแท่งโลหะชิ้นเล็กๆ ที่มีจะงอยตอนปลาย มีที่จับแคบๆ และบางๆ มีหน้าที่กดด้านใน (สลักกลอน) ของกลไกกลอนประตู   เครื่องมือรูดกลอนประตู มีลักษณะคล้ายกับกุญแจผีที่มีสันหลายๆ อัน โดยเครื่องมือรูดกลอนประตูอาจจะมีมุมเป็นรูปสามเหลี่ยมหรือทรงกลมบริเวณปลายด้าม มีหน้าที่ถูบริเวณด้านในของกลไกกลอนประตู (สลักกลอน) เพื่อปลดกลอนประตู เมื่อสอดกุญแจเข้าไปในกลอนประตูจนถึงปลั๊ก (ส่วนที่คุณต้องหมุนเมื่อปลดกลอน) สันของกลอน (หรือที่เรียกว่าฟัน) จะถูกดันขึ้นคล้ายสปริง  โดยสลักกลอนแต่ละอันจะถูกทำมาเป็นชุดๆ และกุญแจกับสลักกลอนจะทำมาเข้าคู่กัน เมื่อช่องว่างระหว่างกุญแจกับสลักกลอนของกลไกของสลักประตูกลายเป็นเส้นเดียวกัน หรือที่เรียกว่าเชียร์ไลน์ (Shearline) กลอนก็จะถูกปลดแล้วเปิดประตูได้   คุณไม่สามารถมองเห็นกลอนประตูด้านในระหว่างที่กำลังสะเดาะกลอนได้ ดันนั้น การมีภาพกลไกกลอนประตูไว้ในหัวเป็นสิ่งสำคัญ สลักประตูจะมีรูปแบบที่แตกต่างกันไปในแต่ละอัน กุญแจส่วนใหญ่มักจะมีสลัก 3-4 ตัว แต่กลอนประตูส่วนใหญ่จะมี 5-8 ตัว กลอนประตูบางอัน โดยเฉพาะที่ใช้ในแถบทวีปยุโรป มักจะออกแบบประตูให้สลักอยู่บริเวณด้านล่างของช่องเสียบกุญแจแทนที่จะเป็นด้านบน
ตรวจสอบกลอนประตู. เตรียมอุปกรณ์ในการสะเดาะกลอนประตู. เข้าใจถึงวิธีการใช้งานอุปกรณ์สะเดาะกุญแจทั้งสามประเภท. จำลองภาพกลไกของกลอนประตู.
https://www.wikihow.com/Pick-a-Lock
Preparing a Lock for Picking